หัวเรือใหญ่ YGG เก็บหุ้นเข้าพอร์ตดึงความเชื่อมั่นนลท. ดันราคายืนเหนือ IPO อีกครั้ง!
หัวเรือใหญ่ YGG เก็บหุ้นเข้าพอร์ตดึงความเชื่อมั่นนลท. ดันราคายืนเหนือ IPO อีกครั้ง!
หัวเรือใหญ่ YGG เก็บหุ้นเข้าพอร์ตดึงความเชื่อมั่นนลท. ดันราคายืนเหนือ IPO อีกครั้ง!
16 ม.ค. 2563

ผู้สื่อข่าวรายงานว่า สำนักงานคณะกรรมการกำกับหลักทรัพย์และตลาดหลักทรัพย์ หรือ ก.ล.ต. รายงานข้อมูลแบบรายงานการเปลี่ยนแปลงการถือหลักทรัพย์ของผู้บริหาร บริษัท อิ๊กดราซิล กรุ๊ป จำกัด (มหาชน) หรือ YGG ช่วงวันที่ 7 – 14 ม.ค.2563 โดยมีจำนวนรายการที่พบ 6 รายการ
โดยจากการตรวจสอบข้อมูลของ “ข่าวหุ้นธุรกิจออนไลน์” พบว่า เป็นการเข้าซื้อหลักทรัพย์ของนาย ธนัช จุวิวัฒน์ ประธานกรรมการบริหาร และกรรมการ YGG ซึ่งเป็นผู้ถือหุ้นใหญ่อันดับที่ 1 ถือหุ้นจำนวน 98,277,400 หุ้น คิดเป็นสัดส่วน 54.60% ข้อมูลภาพรวมข้อมูลผู้ถือหุ้น ณ วันที่ 2 ม.ค.2563 มีรายละเอียดดังนี้
รายการที่ 1 เข้าซื้อหลักทรัพย์เมื่อวันที่ 7 ม.ค.2563 จำนวน 1,000,900 หุ้น ที่ราคา 5.41 บาท
รายการที่ 2 เข้าซื้อหลักทรัพย์เมื่อวันที่ 7 ม.ค.2563 จำนวน 1,300,400 หุ้น ที่ราคา 5.42 บาท
รายการที่ 3 เข้าซื้อหลักทรัพย์เมื่อวันที่ 13 ม.ค.2563 จำนวน 100,000 หุ้น ที่ราคา 5.05 บาท
รายการที่ 4 เข้าซื้อหลักทรัพย์เมื่อวันที่ 14 ม.ค.2563 จำนวน 500,000 หุ้น ที่ราคา 5 บาท
รายการที่ 5 เข้าซื้อหลักทรัพย์เมื่อวันที่ 14 ม.ค.2563 จำนวน 200,000 หุ้น ที่ราคา 5.05 บาท
รายการที่ 6 เข้าซื้อหลักทรัพย์เมื่อวันที่ 14 ม.ค.2563 จำนวน 150,000 หุ้น ที่ราคา 4.99 บาท

ทั้งนี้การทำรายการทั้งหมด 6 รายการคิดเป็นการเข้าซื้อหลักทรัพย์ของ YGG จำนวนทั้งหมด 3,251,300 หุ้น ซึ่งการเข้าซื้อหุ้นในครั้งนี้คาดว่าจะส่งผลดีในแง่ของความเชื่อมั่นในพื้นฐาน และผลการดำเนินงานของบริษัทให้กับนักลงทุน และผู้ถือหุ้น หลังจากที่ก่อนหน้านี้ราคาหุ้นปรับตัวลดลงอย่างต่อเนื่องจนล่าสุดวานนี้ (15 ม.ค.63) ราคาหุ้นอยู่ต่ำกว่าระดับราคา IPO ที่ 5 บาท
อย่างไรก็ตาม วันนี้ราคาหุ้นปรับตัวขึ้นมาปิดตลาดภาคเช้าอยู่ที่ระดับ 5.10 บาท ปรับตัวขึ้น 0.14 บาท หรือ 2.82% ด้วยมูลค่าการซื้อขาย 13.95 ล้านบาท
 